Segopotso se re naya tshono e ntle ya go akanya ka masego a a tla nnang gone mo isagweng ka ntlha ya thekololo, jaaka tsogo ya baswi. Ga e ise e ko e nne maikaelelo a ga Jehofa gore batho ba swe. Ke gone ka moo go swelwa ke motho yo o mo ratang e leng selo se se utlwisang botlhoko go feta sengwe le sengwe. (1Bak 15:26) Jesu o ne a utlwisiwa botlhoko ke go bona barutwa ba gagwe ba lelela Lasaro. (Joh 11:33-35) E re ka botho jwa ga Jesu bo senola jwa ga Rraagwe ka botlalo, re ka tlhomamisega gore Jehofa le ene o utlwa botlhoko fa a re bona re lelela baratwa ba rona ba ba suleng. (Joh 14:7) Jehofa o tlhologeletswe nako e mo go yone a tla tsosang batlhanka ba gagwe mo losong, mme le rona re ka emela seo ka matlho a mahibidu.—Job 14:14, 15.